Република Српска

ЈУ Политехничка школа

Бања Лука

Дана: 10.4.2025. године

**ОГЛАС ЗА ИЗБОР УЧЕНИКА ГЕНЕРАЦИЈЕ**

**за ученике завршног разреда у четвртом и трећем степену образовања**

 **у шк. 2024/2025. години**

За ученика генерације бира се ученик који је у току школовања имао одличан успјех и примјерно владање у свим разредима.

 Посебно се бира :

**а) ученик генерације који се школује у четворогодишњем трајању и**

**б) ученик генерације који се школује у трогодишњем трајању**

 Општи успјех у учењу током школовања вреднује се тако да се просјечна оцјена, заокружена на двије децимале, сабере за све разреде и подијели бројем четири за образовање у четворогодишњем трајању или бројем три за образовање у трогодишњем трајању, а онда се помножи бројем десет.

 Да би се ученик кандидовао за ученика генерације, његов укупан број бодова за општи успјех мора да буде најмање 45 бодова, а по овом основу може да освоји највише 50 бодова.

 У случају, када два или више кандидата за ученика генерације имају једнак број бодова по основу успјеха у учењу и владању, у разматрање ће се узети сљедећи елементи:

1. успјех на такмичењима у знању из појединих предмета,
2. успјех на конкурсима, изложбама и сајмовима ученичких достигнућа,
3. учешће и успјех у спортским активностима,
4. резултати у раду регистрованих секција у школи,
5. руковођење одјељењском заједницом и
6. руковођење Савјетом ученика.

Приједлог кандидата за ученика генерације у школи могу дати сам ученик, одјељењски старјешина, одјељењска заједница ,одјељењско вијеће, Савјет родитеља и Савјет ученика.

Обраду приједлога и бодовање кандидата врши Комисија за обраду приједлога за избор ученика генерације.

Комисија позива све ученике предложене за ученика генерације да доставе потребну документацију којом доказују постигнути успјех и постигнућа.

Директор школе доноси одлуку о избору ученика генерације на основу ранг-листе предложених кандидата.

Приједлоге доставити педагогу школе **до 16. маја 2025. године**.

Достављено:

1. Огласна табла- интернет страница школе
2. а/а

 директор

 Санела Праштало, проф.